Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 4. számú melléklet a 89/2005. (V. 5.) Korm. rendelethez
Paragraph Index: 1115

6. SZEMÉLYZET 6.1. A SZEMÉLYZET ALKALMASSÁGA 6.001. Az atomerõmûvek üzemeltetõ személyzete mindenkor elégítse ki a létszámmal, iskolai végzettséggel, szakképzettséggel és egészségi állapottal, fizikai és pszichikai alkalmassággal kapcsolatos, az adott feladatra írásban rögzített követelményeket. A követelményeknek való megfelelést dokumentálni kell. 6.002. Meg kell határozni a különbözõ üzemeltetési állapotok esetén szolgálatot teljesítõ személyi állomány (ezen belül a blokkvezénylõ személyi állománya) szükséges létszámát és feladatait annak figyelembevételével, hogy az esetleges üzemzavarok, illetve balesetek során szükséges intézkedéseket is el tudják végezni. Az atomerõmûben tevékenykedõ munkavállalókat ellenõrizni kell munkaképességük (egészségügyi, fizikai, pszichikai állapot, szakképesítés és szakmai gyakorlat) megfelelõsége szempontjából, ezért erre megfelelõ ellenõrzési rendszert és eszközöket kell biztosítani. 6.003. Az üzemeltetõ szervezetnek átfogó képzési politikával kell rendelkeznie. Az atomerõmû vezetõje által kiadott képzési politikának demonstrálni kell a vezetésnek a képzés iránti elkötelezettségét, a képzés fontosságának hangsúlyozását a megbízható üzemeltetés és karbantartási tevékenység biztosításhoz. A politika alapján a hosszú távú üzemeltetési célok és igények teljesítéshez képzési tervet kell készíteni. A képzési terv összeállításnál figyelembe kell venni a létesítési tapasztalatokat, az üzemeltetés tapasztalatait, a leszerelés tapasztalatait, a más létesítményekbõl származó tapasztalatokat, az átalakítások, a szervezeti változások és a hatósági követelmények változásait.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes